****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 20. november 2024 nr 1-12/24/35

Algus kell 10.00, lõpp kell 11.42

**Koosolekut juhatas** Jane Särg

**Protokollis** Maria Kuldkepp

**Võtsid osa liikmed:** Janika Gedvil, Priit Kaup, Jane Särg, Rein Suurkask, Rein Triisa

**Puudus:** Kristina Libe

**Koosolekul viibisid:** linnapea Johan-Kristjan Konovalov, abilinnapea Kalvi Märtin, abilinnapea Are Tints (Teams), haldusameti juhataja Andres Mägi, Viljandi Linnahooldusest Ain Öövel, Gert Elmaste

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Ettepanek muuta päevakorra järjekorda.

Kinnitati järgmine päevakord.

**PÄEVAKORD:**

1. Ülevaade Viljandi Linnahoolduse tegevusest

2. Korteriühistutele toetuse andmise kord (2024/296)

3. Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)

4. Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)

5. Viljandi linna avalik tasuline parkimisala ja parkimistasu II lugemine (2024/286-1)

6. Viljandi linna 2024. aasta III lisaeelarve (2024/298)

7. Ukraina

8. Viljandi Linnavolikogu seisukoht sihtasutuses Viljandi Muuseum (2024/302)

9. Loa andmine varaliste kohustuste võtmiseks suplushooaegadeks rannavalveteenuse ostmiseks (2024/295)

**PÄEVAKORRAPUNKT NR 1**

**Ülevaade Viljandi Linnahoolduse tegevusest**

**KUULATI:**

A. Mägi tegi ülevaate Viljandi Linnahoolduse tegevustest 2024 aastal ja plaanidest 2025. aastaks.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Korteriühistutele toetuse andmise kord (2024/296)**

**KUULATI:**

K. Märtin - määrusega kehtestatakse korteriühistutele toetuse andmise tingimused ja kord.

Komisjoni esimees pani eelnõu hääletusele.

**Hääletati:**

5 poolt

**OTSUSTATI:**

Toetada eelnõu „Korteriühistutele toetuse andmise kord (2024/296)“.

**PÄEVAKORRAPUNKT NR 3**

**Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)**

**KUULATI:**

K. Märtin - eelnõu eesmärk on kinnisasjale Kaalu tn 2 // Vaksali tn 4 seatud hoonestusõiguse muutmise loa andmine otsustuskorras. Padeli sisehalli rajamisel saavad Viljandi linna noored siseruumides koha padelimängu harrastamiseks nii hobina kui ka professionaalselt, samuti aitab see kaasa noorte vaba aja sisustamisele.

Täiendavaid kohustusi linnale ei kaasne.

Komisjoni esimees pani eelnõu hääletusele.

**Hääletati:**

4 poolt

**OTSUSTATI:**

Toetada eelnõu „Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)“.

**PÄEVAKORRAPUNKT NR 4**

**Viljandi linna avalik tasuline parkimisala ja parkimistasu II lugemine (2024/286-1)**

**KUULATI:**

J.-K. Konovalov - eelnõu kahe lugemise vahepeal on linnavalitsus läbi arutanud esitatud parandusettepanekud ning linnavalitsuse poolt toetatud parandus on punases kirjas eelnõusse lisanud. Eelnõusse sisse viidud ettepanek tuli volikogu liikmelt Janika Gedvililt ning käsitles haagisega mootorsõiduki parkimisel parkimistasu maksmist haagisega mootorsõiduki eest ühe tasuna st haagisega mootorsõiduk on nagu üks parkimistasu maksmist vajav ühik.

Teisi esitatud ettepanekuid linnavalitsus ei toetanud.

Komisjoni esimees pani eelnõu hääletusele.

**Hääletati:**

2 poolt, 2 vastu, 1 erapooletu

**OTSUSTATI:**

 Mitte toetada eelnõu „Viljandi linna avalik tasuline parkimisala ja parkimistasu II lugemine (2024/286-1)“.

**PÄEVAKORRAPUNKT NR 5**

**Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)**

**KUULATI:**

G. Elmaste - eelnõu eesmärk on kohustada linnavalitsust tühistama turu parklas parkimise ajapiirang ja seega taastada enne käesoleva aasta 15. jaanuari kehtinud parkimiskord.

Komisjoni esimees pani eelnõu hääletusele.

**Hääletati:**

2 poolt, 1 vastu, 1 erapooletu

**OTSUSTATI:**

Toetada eelnõu „Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)“.

**PÄEVAKORRAPUNKT NR 6**

**Viljandi linna 2024. aasta III lisaeelarve (2024/298)**

**KUULATI:**

J.-K. Konovalov - Viljandi linnavalitsus on koostanud 2024. aasta III lisaeelarve eelnõu, millega muudetakse sihtrahade ja valdkondlikku rahade jaotust.

Komisjoni esimees pani eelnõu hääletusele.

**Hääletati:**

3 poolt, 2 erapooletut

**OTSUSTATI:**

Toetada eelnõu „Viljandi linna 2024. aasta III lisaeelarve (2024/298)“.

**PÄEVAKORRAPUNKT NR 7**

**Ukraina**

**KUULATI:**

J.-K. Konovalov tutvustas Ukraina presidendi Volodõmõr Zelenskõi esitatud poliitilist avaldust/võiduplaani**,** mida Viljandi Linnavolikogu kavatseb arutada volikogu istungil.

Komisjoni esimees pani toetuse avaldamise hääletusele.

**Hääletati:**

5 poolt

**OTSUSTATI:**

Komisjon toetab avaldust.

**PÄEVAKORRAPUNKT NR 8**

**Viljandi Linnavolikogu seisukoht sihtasutuses Viljandi Muuseum (2024/302)**

**KUULATI:**

J.-K. Konovalov - Kultuuriministeerium ja Viljandi linn on pidanud arutelusid ühise sihtasutuse Viljandi Muuseum asutamisest alates 19.09.2014, kui ministeerium sellesisulise ettepaneku linnale tegi. Tänaseks on valminud plaan, mille puhul asutaksid Eesti Vabariik, keda asutajaõiguse teostajana esindab Kultuuriministeerium ja Viljandi Linn ühiselt sihtasutuse (edaspidi SA), mis ühendaks enda alla riigile kuuluva Viljandi Muuseumi, linnale kuuluva Kondase Keskuse ja linnale kuuluva Viljandi Vana Veetorni vaatetorni tegevused.

Komisjoni esimees pani hääletusele sihtasutuse Viljandi Muuseum asutamise koos Eesti Vabariigiga.

**Hääletati:**

Poolt: 0

Komisjoni esimees pani hääletusele sihtasutuse Viljandi Muuseumi asutamises mitte osalemise koos Eesti Vabariigiga.

**Hääletati:**

Poolt: 3

1 ei hääletanud

**OTSUSTATI:**

Mitte osaleda sihtasutuse Viljandi Muuseum asutamises koos Eesti Vabariigiga.

**PÄEVAKORRAPUNKT NR 9**

**Loa andmine varaliste kohustuste võtmiseks suplushooaegadeks rannavalveteenuse ostmiseks (2024/295)**

**KUULATI:**

A. Tints - eelnõu eesmärk on saada luba kohustuse võtmiseks, et pakkuda rannavalveteenust järgneval kolmel suplushooajal, s.o 2025, 2026 ja 2027 suvel.

Komisjoni esimees pani eelnõu hääletusele.

**Hääletati:**

4 poolt

**OTSUSTATI:**

Toetada eelnõu „Loa andmine varaliste kohustuste võtmiseks suplushooaegadeks rannavalveteenuse ostmiseks (2024/295)“.

(allkirjastatud digitaalselt) (allkirjastatud digitaalselt)

Jane Särg Maria Kuldkepp

koosoleku juhataja protokollija